Vladimir Tarasenko

Vladimir Andrejevitš Tarasenko (, s. 13. joulukuuta 1991 Novosibirsk, Venäjän SFNT, Neuvostoliitto) on venäläinen jääkiekkoilija, joka pelaa NHL-joukkue Minnesota Wildissa.

 Ura 
 Seuraura 
Tarasenko pelasi Sibir Novosibirskissa ensimmäiset KHL-pelinsä jo kaudella 2008–2009. Hänet rankattiin Euroopan toiseksi parhaaksi kenttäpelaajaksi NHL:n varaustilaisuuteen 2010.http://www.nhl.com/ice/draftprospectbrowse.htm?cat=2&year=2010 Hänet varattiin lopulta numerolla 16, tilaisuuden neljäntenä eurooppalaispelaajana Nino Niederreiterin, Aleksandr Burmistrovin ja Mikael Granlundin jälkeen. Hänet varasi St. Louis Blues.

Tarasenko pelasi Sibirissä tammikuulle 2011 saakka. kaudella 2010–2011 hän ehti tehdä pelaamissaan 39 ottelussa 38 pistettä. Sibirin peli ei muuten sujunut hyvin, ja joukkue oli menettänyt käytännössä pudotuspelimahdollisuutensa jo tammikuussa. Joukkue pyrki myymään useita pelaajiaan, ja Tarasenkon perässä oli monta seuraa. Lopulta SKA Pietari hankki hänet vaihdossa Vjatšeslav Soloduhiniin.

Kesäkuussa 2012 Tarasenko teki kolmen vuoden tulokassopimuksen St. Louis Bluesin kanssa. Tarasenko teki ensimmäisessä NHL -ottelussaan kahdella ensimmäisellä NHL -laukauksellaan kaksi maalia. Kaudella 2014–2015 Tarasenko oli St. Louisin paras pistemies ja sijoittui NHL:n pistepörssissä kymmenenneksi, tehtyää runkosarjassa tehopisteet 37+36=73.http://www.nhl.com/stats/historical?fetchKey=20152ALLSAHSALL&ord=desc&sort=points&viewName=statsLeadersSingleSeason NHL.com Hänet valittiin myös NHL:n tähdistöotteluun. Heinäkuussa 2015 Tarasenko teki kahdeksan vuoden jatkosopimuksen St. Louis Bluesin kanssa. Sopimuksen kokonaisarvo on 60 miljoonaa dollaria eli noin 54 miljoonaa euroa.

Helmikuussa 2023 Blues kauppasi Tarasenkon ja Niko Mikkolan New York Rangersiin vaihdossa ensimmäisen ja neljännen kierroksen varausvuoroihin, Sammy Blaisiin ja Hunter Skinneriin. https://www.tsn.ca/nhl/new-york-rangers-acquire-vladimir-tarasenko-from-st-louis-blues-1.1917086

Heinäkuussa 2023 Tarasenko teki vapaana pelaajana Ottawa Senatorsin kanssa yksivuotisen ja viiden miljoonan dollarin arvoisen sopimuksen. https://www.tsn.ca/nhl/ottawa-senators-sign-vladimir-tarasenko-to-one-year-5-million-contract-1.1989299

Maaliskuussa 2024 Senators kauppasi Tarasenkon Florida Panthersiin vaihdossa kolmannen kierroksen varausvuoroon vuoden 2025 varaustilaisuudessa ja ehdolliseen neljännen kierroksen varausvuoroon vuoden 2024 varaustilaisuudessa. https://www.sportsnet.ca/nhl/article/senators-trading-winger-vladimir-tarasenko-to-panthers/

Heinäkuussa 2024 Tarasenko teki vapaana pelaajana Detroit Red Wingsin kanssa kaksivuotisen ja yhteensä 9,5 miljoonan dollarin arvoisen sopimuksen. 

Kesäkuussa 2025 Red Wings kauppasi Tarasenkon Minnesota Wildiin ”myöhemmin määriteltävää korvausta” vastaan.

 Maajoukkue 

Tarasenko pelasi alle 20-vuotiaiden MM-kilpailuissa vuosina 2010 ja 2011. Noista jälkimmäinen turnaus päättyi maailmanmestaruuteen. Tarasenko oli joukkuetoverinsa Jevgeni Kuznetsovin kanssa piste- ja syöttöpörssin toinen Kanadan Brayden Schennin jälkeen.

Tarasenko voitti myös alle 18-vuotiaiden MM-hopeaa 2009. Hän oli kisojen toiseksi paras pistemies ja maalintekijä. Hänen edellään oli vain Suomen Toni Rajala. Tarasenko valittiin kisojen tähdistökentälliseen.

Tarasenko pelasi ensimmäisen ottelunsa Venäjän A-maajoukkueessa kevään 2010 LG Hockey Gameseissa, Euro Hockey Tour -tasolla. Hän pelasi MM-kilpailuissa vain 19-vuotiaana vuonna 2011. Tarasenko teki ensimmäisen A-maajoukkuemaalinsa Sergei Zinovjevin ja Konstantin Kornejevin syötöistä pronssiottelussa Tšekkiä vastaan, mutta Venäjä hävisi ottelun kuitenkin 7–4.

Aikuisten arvokisoissa Tarasenko on saavuttanut MM-hopeaa 2015. Hän on edustanut maataan myös MM-kisoissa 2011 ja olympialaisissa 2014.

Muuta
Vladimirin isä on Venäjän maajoukkuepelaajanakin tunnettu Andrei Tarasenko, joka toimii tällä hetkellä Sibir Novosibirskin päävalmentajana.

Vladimir Tarasenko on NHL 17 -videopelin kansikuvapelaaja.

Tilastot
 2008–2009  Sibir Novosibirsk  KHL  38  7  3  10  2  –  –  –  –  – 2009–2010  Sibir Novosibirsk  KHL  42  13  11  24  18  –  –  –  –  –  JMM  6  4  1  5  2 2010–2011  Sibir Novosibirsk  KHL  42  9  10  19  8  3  0  0  0  0  JMM  7  4  7  11  4                           MM  6  1  0  1  0 2011–2012  Sibir Novosibirsk  KHL  39  18  20  38  15  –  –  –  –  – 2012–2013  SKA Pietari  KHL  31  14  18  32  8  –  –  –  –  –    St. Louis Blues  NHL  38  8  11  19  10  1  0  0  0  0  2013–2014  St. Louis Blues  NHL  64  21  22  43  16  6  4  0  4  0  OK  5  0  1  1  0 2014–2015  St. Louis Blues  NHL  77  37  36  73  31  6  6  1  7  0  MM  9  4  3  7  2 2015–2016  St. Louis Blues  NHL  80  40  34  74  37  20  9  6  15  2 2016–2017  St. Louis Blues  NHL  82  39  36  75  12  11  3  3  6  0  WCup  4  2  0  2  2 2017–2018  St. Louis Blues  NHL  80  33  33  66  17  –  –  –  –  – 2018–2019  St. Louis Blues  NHL  76  33  35  68  22  26  11  6  17  4 2019–2020  St. Louis Blues  NHL  10  3  7  10  0  4  0  0  0  0 2020–2021  St. Louis Blues  NHL  24  4  10  14  0  4  2  0  2  0  MM  3  0  2  2  2 2021–2022  St. Louis Blues  NHL  75  34  48  82  32  12  6  3  9  0 2022–2023  St. Louis Blues  NHL  38  10  19  29  8  –  –  –  –  –   New York Rangers  NHL  31  8  13  21  0  7  3  1  4  2 2023–2024  Ottawa Senators  NHL  57  17  24  41  12  –  –  –  –  –   Florida Panthers  NHL  19  6  8  14  0  24  5  4  9  2 2024–2025  Detroit Red Wings  NHL  80  11  22  33  6  –  –  –  –  – 13 kautta  yhteensä  NHL  831  304  358  662  203  121  49  24  73  10 5 kautta  yhteensä  KHL  207  66  66  132  51  18  10  6  16  6

Lähteet

Viitteet

Luokka:Venäläiset jääkiekkoilijat
Luokka:St. Louis Bluesin varaamat pelaajat
Luokka:Vuonna 1991 syntyneet
Luokka:Elävät henkilöt